'यमन में हिंसा से अब तक 26 बच्चों की मौत'  
यूनिसेफ ने कहा है कि यमन में पिछले दो महीने से जारी हिंसा की घटनाओं में अब तक कम से कम 26 बच्चों की मौत हो चुकी है।
संयुक्त राष्ट्र बाल आपात कोष (यूनिसेफ) ने कहा है कि यमन में पिछले दो महीने से जारी हिंसा की घटनाओं में अब तक कम से कम 26 बच्चों की मौत हो चुकी है। यूनिसेफ के प्रवक्ता मैरिक्सी मेर्काडो ने जेनेवा में पत्रकारों से कहा कि इसके अलावा 80 से ज्यादा बच्चे हिंसा के दौरान गोली या अन्य आघात लगने से घायल हुए हैं और करीब 800 बच्चे आंसू गैस की चपेट में आए हैं।  समाचार एजेंसी सिन्हुआ के मुताबिक यूनिसेफ ने यमन की सभी राजनीतिक पार्टियों से बच्चों की सुरक्षा सुनिश्चित करने की अपील की है।